  Майя Бывальцева Кооронавирус инфекиц вӧлмонэз алон вылысь кутэм сюбегатон ужрадъёсысь пумен потон вакытэ санитарной но эпидемиологической куронъёсты чакланэз Удмуртиын уката кужмоятозы. Со сярысь элькунлэн тӧроез Александр Бречалов 12-тӥ куартолэзе мерлыко вотэсъёсын меӵак эфирез дыръя вераз. Жаляса верано, мон оскисько, тӥ но сое валаськоды, куд-ог сюбегатонъёсын но вылӥ дасьлыкын асьмеос кема дыр ӵоже уломы на. Али асьмеос сюбегатонъёс режимысь потонлэн кутсконаз гинэ, со сюрес ӝог уз луы Александр Бречалов, Удмуртилэн тӧроезАли ужась вань предприятиосын но огазеяськонъёсын санитарно-эпидемиологической ужрадъёсты одно ик быдэсъяны кулэ. Ужбергатӥсьёс маскатэк басьяськисьёсты обслуживать карыны кулэ ӧвӧл, озьы ик соос мерлыко висэз возьыны луонлык кылдытыны но помещениосты тазатыны кулэ. Со сяна, предприятиослэн но компаниослэн кивалтӥсьёссы ужасьёссылы утиськон арбериос сётыны кулэ. Озьы ик элькунын ваньмыз улӥсьёс калыко интыосын, со пӧлын вузкаронниосын, вокзалъёсын, мер транспортын, транспорт дугдылонниосын, маскаос одно ик нуллыны кулэ. Тодэ вайытӥсько, санитарно-эпидемиологической куронъёсты тӥям понна катрадлыкын чурыт кылкутон чакламын – нимаз адямиос понна штрафлэн быдӟалаез 40 сюрс манетозь вуэ. Но валтӥсез штраф бордын ӧвӧл, валтӥсез – кышкыттэмлык Александр Бречалов, Удмуртилэн тӧроезНимысьтыз саклык висъялозы Удмуртие мукет улосвылъёсысь лыктӥсьёслы, нырысь ик – сьӧрлон вахта амалэн ужасьёслы. Александр Бречаловлэн верамезъя, 18-тӥ оштолэзьысен автомобиль сюресъёс вылын 33, чугун сюрес вокзалъёсын но станциосын, аэропортын 10 чаклан пунктъёс усьтӥзы. Со дыр ӵоже элькунэ 10 сюрс 488 адями вуиз, котькудӥзлы 14 нунал ӵоже асстэ ачид нимаз висъян режимез одно быдэсъян сярысь косонъёс сётӥзы. Али 3 сюрс 837 адями астэ ачид нимаз висъян режимын улэ. 11-тӥ куартолэзе Роспотребнадзорысь но полициысь ӧнерчиос 1 сюрс 272 муртэ режимез быдэсъямзыя эскеризы. Соос пӧлысь 42 адями режимез тӥязы шуыса шараяськиз, нош 13-ез - нырысьсэ гинэ уг. Ваньзы вылэ протоколъёс гожтӥзы. Сьӧрлось лыктӥсьёс понна Ижкарын, Сарапулын, Можгаын, Глазкарын но Воткаын куинь обсерваторъёс но огдыре улыны сизьым пунктъёс ужало. Али отын 159 адями улэ, соослы коронавирус инфекцилы тестъёс лэсьто. Со интыосын улон дунтэк – элькунлэн коньдэтэз чотын. Тодэ вайытом, 14-тӥ куартолэзе Удмуртиын паркъёсты, промышленной вузъёсын вузкарись куд-ог лавкаосты, музейёсты, зоопаркез усьтозы.   Тегъёс: Мерлык Ижкар чаклан Удмуртия коронавирус АлександрБречалов  